《儒家秋》
宋代·陈普

讲堂寂寂夜鸣蛩，苦为儿曹课日功。
道体浑沦参太极，皋比冷落坐西风。
研硃点易露华白，剪烛谈经帐影红。
礼乐斯民开治教，闽中常衮蜀文翁。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。